DA Den Europæiske Unions Tidende CE 88/612

(2004/C 88 E/0632)

SKRIFTLIG FORESPØRGSEL E-1507/03

af Ilda Figueiredo (GUE/NGL) til Kommissionen

(5. maj 2003)

Om: Selskabet Grundig AG's konkurs og bevarelse af portugisiske arbejdspladser

I medierne blev det berettet, at selskabet Grundig AG's ledelse den 14. april 2003 indgav konkursbegæring for Nürnbergs byret i Tyskland.

Som bekendt kontrollerer Grundig i Braga, Portugal, virksomheden »Car InterMedia System« (CIS), som beskæftiger ca. 700 arbejdstagere. Virksomheden fremstiller bilradioer og indvirker med en andel på ca. 30% på virksomheden Fehst Componentes Lda.»s produktion. Sidstnævnte firma beskæftiger over 300 arbejdstagere, hvilket bekræfter CIS« levedygtighed og uafhængighed.

Grundig har overordentlig stor betydning for den regionale udvikling i Braga-området, hvorfor afgørelserne i Tyskland har vakt bekymring. Det bør betænkes, at der ikke findes alternative beskæftigelsesmuligheder, og at andre multinationale virksomheder i Nordportugal for nylig har flyttet deres produktion og derved bidraget til at øge arbejdsløsheden.

Kommissionen bedes på denne baggrund besvare følgende:

1. Hvilken fællesskabsstøtte har Grundig-gruppen modtaget, herunder især virksomheden »Car InterMedia System«? Hvad var betingelserne for tildelingen af denne støtte?

2. Hvilke foranstaltninger vil der blive truffet for at sikre CIS' produktionsvirksomhed i Braga samt den direkte og indirekte beskæftigelse, som denne virksomhed på nuværende tidspunkt garanterer, idet der også bør tages hensyn til, at Portugal for øjeblikket har den største arbejdsløshedsstigning i EU?

Supplerende svar afgivet på Kommissionens vegne af Anna Diamantopoulou

(2. december 2003)

Kommissionen kan oplyse det ærede medlem om, at selskabet Grundig har modtaget følgende støtte:

— Inden for rammerne af Den Europæiske Socialfond (ESF) EF-støtteramme I (EFSR I) En oversigt er sendt direkte til det ærede medlem og til Parlamentets sekretariat. EF-støtteramme II (EFSR II) Den sidste registrerede procedure vedrørende de to projekter, som selskabet Grundig har forelagt under foranstaltning 1 (»Estimular a modernização empresarial do PRIME«), var økonomiministerens godkendelse i overensstemmelse med ESF's datoer og beløb opstillet i følgende tabel: (EUR) NIF Promotors navn Projektnr. Dato for beslutning Investering ESF Investering valgbar ESF Støtte ESF 502302178 GRUNDIG - SIST. DE ELECTRONICA, LDA. 00/06144 12.12.2002 300 249,29 165 717,70 99 430,62 503263834 GRUNDIG - SIST. DE ELECTRONICA, LDA. 00/13274 18.08.2003 363 272,99 333 711,15 197 413,84

— Ingen af de nævnte projekter har modtaget støtte inden for rammerne af »Programa de Incentivos à Modernização Económica (PRIME)«. EF-støtteramme III (EFSR III)

— Projekt nr. 42/4655 under foranstaltning 3.3 »Inovação e Internacionalização de Estruturas Empresariais« blev præsenteret inden for rammerne af »Programa Estratégico de Dinamização e Modernização da Indústria Portuguesa (PEDIP II)« og ESF-komponenten blev godkendt den 16. august 2001 med et endeligt støttebeløb på 92480 187 PTE (461 289,23EUR). Alle forfaldne betalinger er foretaget.

— Indenfor rammerne af Den Europæiske Fond for Regionaludvikling (EFRU) En medfinansiering fra EFRU, der beløber sig til 1 473 867,72 EUR, er blevet tildelt virksomheden »Car InterMedia System« (CIS) og skal fordeles på følgende måde: — et beløb på ca. 84 285,26EUR til et projekt godkendt den 31. december 1992 under EF-initiativ-programmet Stride (EFSR I), — et samlet beløb på 1 389 582,46EUR inden for rammerne af programmet for modernisering af den økonomiske struktur (EFSR II). Dette sidste beløb vedrører finansiering af følgende projekter: — »Calibração de instrumentos« godkendt den 31. december 1999 — »Modernização tecnológica« godkendt den 17. april 1998 — »Diagnóstico e análise estratégica« godkendt den 29. december 1995.

Støtten fra EFRU blev tildelt af medlemsstaten inden for en støtteordning godkendt af Kommissionen. Medlemsstaten skal sikre, at de fællesskabsretlige bestemmelser overholdes.

Hvis der, inden for fem år efter de kompetente myndigheders beslutning om tilskud fra strukturfondene, sker en væsentlig ændring i en medfinansieret foranstaltning på grund af ophør eller ændring af lokalisering for en medfinansieret produktionsaktivitet, er medlemsstaterne forpligtede til at underrette Kommissionen. Artikel 30, stk. 4, i Rådets forordning om generelle bestemmelser om strukturfondene (gældende for programmeringsperioden 2000-2006) fastslår, at i tilfælde af sådanne ændringer finder artikel 39 om finansielle korrektioner anvendelse.

For at undgå problemer ved flytning fastsætter retningslinjerne om statsstøtte med regionalt sigte vedtaget af Kommissionen den 10. marts 1998 desuden, at de finansierede aktiver og skabte arbejdspladser skal bevares i mindst fem år fra det tidspunkt, hvor den investering, støtten er udbetalt til, er gennemført.